| *Parophrys vetulus*Linguado limanda do Pacífico |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Actinopterygii |
| Subclase: | Neopterygii |
| Infraclase: | Teleostei |
| Superorde: | Acanthopterygii |
| Orde: | Pleuronectiformes |
| Suborde: | Pleuronectoidei |
| Familia: | Pleuronectidae |
| Subfamilia: | Pleuronectinae |
| Xénero: | *Parophrys*Girard, 1854 |
| Especie: | ***P. vetulus*** |

 |
| Nome binomial |
| *Parophrys vetulus*Girard, 1854 |

***Parophrys vetulus*** é un peixe teleósteo da orde dos pleuronectiformes, familia dos pleuronéctidos e subfamilia dos pleuronectinos, a única do xénero *Parophrys*, e coñecida en galego como **linguado limanda do Pacífico**.

É un peixe plano mariño, demersal, que habita en augas costeiras pouco profundas, salgadas e salobres, do Pacífico oriental, desde o mar de Bering polo norte até a Baixa California polo sur.

Trátase dunha especie de grande importancia comercial, principalmente nos estados de Washington, Oregón e California.

Taxonomía
---------

### Descrición

Tanto o xénero como a especie foron descritas en 1854 polo ictiólogo estadounidense de orixe francesa Charles Frédéric Girard.

### Sinónimos

Ademais de polo nome actualmente válido, que é o orixinario que lle deu Girard, a especie coñeceuse tamén ao longo do tempo polos seguintes sinónimos:

* *Parophrys hubbardii* Gill, 1862
* *Parophrys vetula* Girard, 1854 (incorrecto gramaticalmente)
* *Pleuronectes digrammus* Günther, 1862
* *Pleuronectes vetulus* (Girard, 1854)

### Etimoloxía

#### Xénero

O nome xenérico, *Parophrys*, está formado polo elemento do latín científico *para-*, tirado do grego antigo παρα- *para*-, derivada de παρά *pará*, "ao lado", "cerca de", e o nome do grego antigo οφρύς *ophrýs*, "cella".

#### Especie

E o específico, do latín *vetulus, -i*, "home vello".

Características
---------------

*Parophrys vetulus* no Acuario de Vancouver.
*Parophrys vetulus* é un peixe plano con ambos os ollos situados no lado dereito do seu corpo deprimido, de forma de rombidal.  
 A súa cabeza é pequena, cun fociño aguzado, coa boca pequena e asimétrica.  
 A cara superior está cuberta de escamas ásperas, e adoita ser de cor parda uniforme, aínda que en ocasións presenta pequenas manchas; a cara inferior é lisa e de cor que vai da branca a amarela pálida.  
 Os bordos das aleta dorsal e anal son máis escuros.  
 A liña lateral é basicamente recta, describindo porén unha pequena curva sobre a aleta pectoral.

A súa columna vertebral está formada por de 41 a 44 vértebras. A aleta dorsal está sustentada por de 72 a 92 raios, e a anal por de 45 a 70.

Os machos poden alcanzar un tamaño máximo de até os 49 cm, mentres que as femias poden chegar até os 57 cm; porén a lonxitude media dos espécimes capturados é duns 33 cm. O peso máximo rexitrado foi de 1,5 kg.

Bioloxía
--------

### Hábitat e distribución

Área de distribución de *Parophrys vetulus*.
*Parophrys vetulus* é un peixe mariño, demersal, oceanódromo que habita en augas costeiras pouco profundas, salgadas e salobres, entre os 0 e os 550 m de profundidade,

Os adultos habitan en fondos areosos e lamacentos, e os individuos xuvenís encóntranse na zona intermareal.

A súa distribución abarca as costas do nordeste do Pacífico, entre os 66° N e os 26° N, e entre os 170° W e os 110° W, desde o mar de Bering até a bahia San Cristóbal, na Baixa California.

### Alimentación

A dieta do linguado limanda do Pacífico consiste sobre todo en organismos zoobentónicos: invertebrados como pequenos crustáceos e moluscos, veremes mariños e ofiúras.

### Lonxevidade

A idade máxima rexistrada para esta especie foi de 22 anos.

Pesca
-----

*Parophrys vetulus* é unha especie de grande importancia comercial, pescándose
no Pacífico oriental, nas zonas de pesca 67 e 77, case exclusivamente mediante artes de arrastre, dese 1876. Existen dúas pesquerías importantes: unha na costa oeste dos Estados Unidos (nos estados de Washington, Oregón e California), e outra no mar de Bering, en Alasca.

Notas
-----

1. 1 2 3  *Parophrys vetulus* Girard, 1854 no WoRMS.
2. ↑  *Parophrys* Girard, 1854 no WoRMS.
3. 1 2  Lahuerta Mouriño, Fernando e Francisco X. Vázquez Álvarez (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8, p. 82.
4. ↑  *Parophrys vetulus* en *Alaska Sea Grant Marine Advisory Bulletin No. 47*. Oregon Department of Fish and Wildlife. Consultada o 25-07-2015.
5. 1 2  *Parophrys vetulus* Girard, 1854 en FishBase.
6. 1 2  Riede, K. (2004): *Global register of migratory species - from global to regional scales*. Final Report of the R&D-Projekt 808 05 081. Federal Agency for Nature Conservation, Bonn, Germany.
7. ↑  Fadéev, N. S. (2005): *Guide to biology and fisheries of fishes of the North Pacific Ocean*. Vladivostok, Russia: TINRO-Center.
8. ↑  Allen, M. J. & G. B. Smith (1988): *Atlas and zoogeography of common fishes in the Bering Sea and northeastern Pacific*. NOAA Tech. Rep. NMFS 66.
9. ↑  Clemens, W. A. & G. V. Wilby (1961): *Fishes of the Pacific coast of Canada*. 2nd ed. *Fish. Res. Bd. Canada Bull. **68**: 443.*
10. ↑  Lamb, A. & P. Edgell (1986): *Coastal fishes of the Pacific northwest*. Harbour Publishing Co. Ltd. B.C. Canada.
11. ↑  Hart, J. L. (1973): "Pacific fishes of Canada". *Bull. Fish. Res. Board Can*. **180**: 740.
12. ↑  Munk, K. M. (2001): "Maximum ages of groundfishes in waters off Alaska and British Columbia and consideration of age determination". *Alaska Fish. Res. Bull*. **8** (1): 12-21.
13. ↑  English Sole (*Parophrys vetulus*). En *FishWatch*. US National Marine Fisheries Service. Consultada o 25-07-2015.

Véxase tamén
------------

### Bibliografía

* Cooper, J. A. & F. Chapleau (1998): "Monophyly and intrarelationships of the family Pleuronectidae (Pleuronectiformes), with a revised classification". *Fish. Bull.* **96** (4): 686-726.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Outros artigos

* Pleuronectiformes
* Pleuronéctidos
* Pleuronectinos

### Ligazóns externas

* *Parophrys* na EOL.
* *Parophrys* na ADW.

|  |  |
| --- | --- |
| Control de autoridades | 
* Wd: Q2845287
* MAG: 2779887084

 |

|  |  |
| --- | --- |
| Identificadores taxonómicos | 
* ADW: Parophrys
* EUNIS: 125071
* FishBase: 4248
* GBIF: 2409370
* iNaturalist: 117545
* IRMNG: 11213023
* ITIS: 172921
* IUCN: 158632774
* NCBI: 172659
* Plazi: ID
* WoRMS: 254393
* ZooBank: ID

 |

|  |  |
| --- | --- |
| Identificadores | 
* RxNorm: 974140
* UMLS: C0330001
* UNII: 8822W3103N

 |